CELEX: 62009CN0127
Language: el
Date: 2009-04-06 00:00:00
Title: Υπόθεση C-127/09: Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Nürnberg (Γερμανία) στις 6 Απριλίου 2009 — Coty Prestige Lancaster Group GmbH κατά Simex Trading AG

20.6.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 141/32
            
         Αίτηση για την έκδοση προδικαστικής αποφάσεως, την οποία υπέβαλε το Oberlandesgericht Nürnberg (Γερμανία) στις 6 Απριλίου 2009 — Coty Prestige Lancaster Group GmbH κατά Simex Trading AG
   (Υπόθεση C-127/09)
   2009/C 141/55
   Γλώσσα διαδικασίας: η γερμανική
   
      Αιτούν δικαστήριο
   
   Oberlandesgericht Nürnberg (Γερμανία)
   
      Διάδικοι στην υπόθεση της κύριας δίκης
   
   
      Ενάγουσα: Coty Prestige Lancaster Group GmbH
   
      Εναγόμενη: Simex Trading AG
   
      Προδικαστικό ερώτημα
   
   Υφίσταται διάθεση στο εμπόριο υπό την έννοια του άρθρου 13, παράγραφος 1, του κανονισμού ΕΚ 40/94 (1) και του άρθρου 7 της οδηγίας 89/104/ΕΟΚ (2), αν τα φιαλίδια αρώματος προς δοκιμή παραχωρούνται, χωρίς μεταβίβαση της κυριότητας και με την απαγόρευση να τα πουλήσουν, σε συμβατικώς δεσμευόμενους ενδιάμεσους εμπόρους για να μπορούν οι πιθανοί πελάτες τους να χρησιμοποιούν το περιεχόμενο του προϊόντος για δοκιμαστικούς σκοπούς, όπου η απαγόρευση πωλήσεως επισημαίνεται επί του εμπορεύματος, η ανάκληση του εμπορεύματος από τον παρασκευαστή/δικαιούχο του σήματος παραμένει δυνατή ανά πάσα στιγμή βάσει της συμβάσεως και η συσκευασία του εν λόγω εμπορεύματος διαφέρει σαφώς από αυτήν του εμπορεύματος που συνήθως διατίθεται στο εμπόριο από τον παρασκευαστή/δικαιούχο του σήματος, καθώς είναι απλούστερη;
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα· ΕΕ L 11, της 14ης Ιανουαρίου 1994, σ. 1-36.
   
      (2)  Πρώτη οδηγία 89/104/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθεσιών των κρατών μελών περί σημάτων· ΕΕ L 40, της 11ης Φεβρουαρίου 1989, σ. 1-7.